El posterior assalt a Tournai resulta un fracàs anglès, per l'esgotament de les tropes i la falta de l'ajuda imperial convinguda, raó per la qual hagué de signar la treva d'Espléchin, que es va renovar fins al 1345. La guerra va poder acabar allí, però la disputa dinàstica en el ducat de Bretanya va ser l'excusa perfecta per a tornar a la càrrega. Eduard III desembarcà a Normandia i començà una ferotge cavalcada per França. Felip VI sortí en la seva persecució i arribà a Crêcy, on, malgrat no estar preparats, els anglesos aconseguiren una aixafadora victòria el 1346 mentre els escocesos eren derrotats a la Batalla de Halidon Hill. L'any següent els anglesos prengueren Calais - que conservarien 200 anys-, i la pesta negra obligà Felip VI a demanar una treva, que duraria set anys (1347-1354).